b'\n_START_ARTICLE_\nFIDE \xc5\xa1achmat\xc5\xb3 turnyro kategorija\n_START_PARAGRAPH_\nFIDE meistr\xc5\xb3 lygio rat\xc5\xb3 sistemos \xc5\xa1achmat\xc5\xb3 turnyrus skirsto \xc4\xaf kategorijas pagal vidutin\xc4\xaf vis\xc5\xb3 turnyre dalyvaujan\xc4\x8di\xc5\xb3 \xc5\xa1achmatinink\xc5\xb3 Elo reiting\xc4\x85: kuo auk\xc5\xa1tesn\xc4\x97 turnyro kategorija, tuo auk\xc5\xa1tesnis turnyro lygis. Turnyr\xc5\xb3 kategorijos vyr\xc5\xb3 turnyruose skiriasi nuo moter\xc5\xb3 turnyr\xc5\xb3 kategorij\xc5\xb3. Vyr\xc5\xb3 turnyruose I kategorija priskiriama turnyrui, kuri\xc5\xb3 dalyvi\xc5\xb3 Elo reiting\xc5\xb3 vidurkis tarp 2251 ir 2275, II kategorija, kai vidutinis Elo reitingas tarp 2276 iki 2300, ir taip toliau: kas 25 ta\xc5\xa1kai - sekanti auk\xc5\xa1tesn\xc4\x97 kategorija. Moter\xc5\xb3 turnyro I kategorija prasideda, kai vidutinis turnyro Elo reitingas tarp 2051-2075, II kategorija \xe2\x80\x93 2076-2100 ir taip toliau.'